b'\n_START_ARTICLE_\nBlank stemme\n_START_PARAGRAPH_\nEn blank stemme forekommer i forbindelse med demokratiske valg, n\xc3\xa5r en velger lar v\xc3\xa6re \xc3\xa5 krysse av for en av de angitte mulighetene, som finnes p\xc3\xa5 stemmeseddelen._NEWLINE_Saker som avgj\xc3\xb8res med simpelt flertall p\xc3\xa5virkes ikke av blanke stemmer, mens alminnelig flertall eller kvalifisert flertall blir vanskeligere \xc3\xa5 oppn\xc3\xa5 dersom mange stemmer er blanke.\n_START_SECTION_\nGenerelt\n_START_PARAGRAPH_\nI land med stemmeplikt kan en blank stemme v\xc3\xa6re velgerens eneste lovlige mulighet til \xc3\xa5 protestere. I Australia oppfordret tidligere arbeiderpartileder Mark Latham folk til \xc3\xa5 stemme blankt. Betydningen av en blank stemme er ansett som en opplyst og bevist handling, kontra \xc3\xa5 ikke delta i et valg.\n_START_SECTION_\nNorge\n_START_PARAGRAPH_\nVed norske valg (stortings-,fylkes- og kommunevalg) har blanke stemmer tidligere blitt regnet for ikke-godkjente stemme og blitt forkastet. De telles allikevel vanligvis adskilt fra de andre\xc2\xa0ikke-godkjente stemmene._NEWLINE__NEWLINE_Ved kommunestyre- og fylkestingsvalget i 2019 var det tillatt \xc3\xa5 stemme blankt, og i valglokalenes valgavlukker kunne velgerne benytte egne stemmesedler for \xc3\xa5 avgi blanke stemmer. Valgdirektoratet opplyste p\xc3\xa5 sine nettsider f\xc3\xb8lgende:_NEWLINE_Det er mulig \xc3\xa5 stemme blankt. I hvert valglokale finnes blanke stemmesedler som skal brukes til dette. Ved opptelling av stemmesedlene i kommunene, vil ikke blanke stemmesedler telle med, men valgstatistikken vil vise hvor mange som har stemt blankt._NEWLINE_Ved kirkevalgene i 2009 og 2011 brukte kirken en valgordning med single transferable vote (STV). Mange forstod ikke forskjellen mellom listevalg og STV og ca 9% leverte inn uendrede stemmesedler, som med STV er en blank stemme. Ved menighetsr\xc3\xa5dsvalget i 2019 var det mulig \xc3\xa5 stemme blankt, og blanke stemmesedler var utlagt i valglokalet p\xc3\xa5 linje med andre stemmesedler.'